20 ปี สถาบันพระปกเกล้า เดิน-วิ่ง การกุศล ช่วยคน ช่วยโรงพยาบาล
สถาบันพระปกเกล้าได้จัดตั้งขึ้นเนื่องในโอกาสครบรอบ 100 ปี แห่งวันพระบรมราชสมภพของพระบาทสมเด็จพระปรมินทรมหาประชาธิปก พระปกเกล้าเจ้าอยู่หัว (รัชกาลที่ 7) เมื่อวันที่ 8 พ.ย.2536 ซึ่งปีนี้ได้ครบรอบ 20 ปีแห่งวันสถาปนาสถาบันพระปกเกล้า จึงได้จัดให้มีการเฉลิมฉลองตลอดทั้งปี โดยโครงการสำคัญคือ โครงการเดิน-วิ่งการกุศล เพื่อโรงพยาบาลที่ขาดแคลนในถิ่นทุรกันดาร ซึ่งได้จัดกิจกรรม 20 ปี สถาบันพระปกเกล้า เดิน-วิ่ง การกุศล ช่วยคน ช่วยโรงพยาบาล (KPI Charity Mini Marathon) เพื่อนำรายได้มอบให้โรงพยาบาลในถิ่นทุรกันดารและขาดแคลนอุปกรณ์ทางการแพทย์,ศ.วุฒิสาร ตันไชย เลขาธิการสถาบันพระปกเกล้า ได้เผยว่า การดำเนินงานของสถาบันพระปกเกล้า ที่ผ่านมาจะเกี่ยวข้องกับทางด้านวิชาการ เผยแพร่ความรู้เกี่ยวกับการพัฒนาประชาธิปไตย การเมืองการปกครอง ธรรมาภิบาลและสันติวิธี โดยจัดอบรมในหลักสูตรหลายระดับ มากกว่า 20 หลักสูตร ที่ครอบคลุมทุกกลุ่มเป้าหมาย ซึ่งมีผู้เข้าศึกษาอบรมระดับผู้นำกว่า 20,000 คน ในโอกาสครบรอบ 20 ปีของสถาบันฯ จึงได้จัดกิจกรรมเพื่อสังคมบ้าง ได้แก่ กิจกรรม 20 ปี สถาบันพระปกเกล้า เดิน-วิ่ง การกุศล ช่วยคน ช่วยโรงพยาบาล ซึ่ง อ.วิทวัส ชัยภาคภูมิ รองเลขาธิการสถาบันพระปกเกล้า ได้กล่าวถึงวัตถุประสงค์หลักของกิจกรรมนี้คือ เพื่อลดปัญหาการขาดแคลนอุปกรณ์ของโรงพยาบาลในเขตทุรกันดาร รวมถึงเป็นการส่งเสริมความสัมพันธ์อันดีของนักศึกษาทั้งศิษย์เก่าและปัจจุบัน ในการสร้างคุณประโยชน์ให้แก่สังคม ในส่วนของการคัดเลือกโรงพยาบาลที่จะนำรายได้เข้ามาช่วยเหลือนั้น เรามีคณะกรรมการคัดเลือก ซึ่งจะนำรายได้มอบได้กี่แห่งหรือแห่งละเท่าไหร่ ขึ้นอยู่กับการระดมทุนจากการวิ่งด้วย,สำหรับกิจกรรม 20 ปี สถาบันพระปกเกล้า เดิน-วิ่ง การกุศล ช่วยคน ช่วยโรงพยาบาล จะมีขึ้นในวันที่ 2 ก.ย. ณ สะพานมหาเจษฎาบดินทรานุสรณ์ จ.นนทบุรี แบ่งเป็นมินิมาราธอนระยะทาง 10 กม. และ Fun Run ระยะทาง 5 กม. โดยจะมีการปล่อยตัวนักวิ่ง เวลา 05.30 น. ณ จุดสตาร์ตด้านหน้า ร.ร.ศรีบุณยานนท์ จ.นนทบุรี สามารถสมัครได้ทางออนไลน์ ,www.berving.com,ตั้งแต่วันนี้ ถึงวันที่ 16 ส.ค. หรือจะร่วมบริจาคเงิน โดยโอนเข้าชื่อบัญชี เดิน-วิ่งการกุศล เพื่อโรงพยาบาลที่ขาดแคลนในถิ่นทุรกันดาร ธนาคารกรุงไทย สาขาศูนย์ราชการเฉลิมพระเกียรติฯ อาคารบี เลขที่บัญชี 955-020361-1 หรือโทร.0-2141-9645.
สถาบันพระปกเกล้าได้จัดตั้งขึ้นเนื่องในโอกาสครบรอบ 100 ปี แห่งวันพระบรมราชสมภพของพระบาทสมเด็จพระปรมินทรมหาประชาธิปก พระปกเกล้าเจ้าอยู่หัว (รัชกาลที่ 7) 
สถาบันพระปกเกล้า,พระปกเกล้าเจ้าอยู่หัว,วันสถาปนาสถาบันพระปกเกล้า,ครบรอบ 20 ปี,วุฒิสาร ตันไชย